laion/Wikipedia-Exotic huggingface dataset:
גם הוא באצילים (שטראוס)

גם הוא באצילים (בגרמנית: Der Bürger als Edelmann) אופ. 60 היא סוויטה תזמורתית ומחזה אופראי שהלחין ריכרד שטראוס ועיבד הוגו פון הופמנסתאל בשנים 1911–1919. לריכרד שטראוס והוגו פון הופמנסתאל, היה רעיון להחיות את מחזהו של מולייר משנת 1670 "גם הוא באצילים", ולשנות בו חלק מהעלילה ודברים בסגנון. הם רצו שהיצירה תהיה אופרה. רעיון זה אכן התממש כמתוכנן בשטוטגרט – ב-25 באוקטובר 1912, בשילוב מוזר, פרי המצאתם של שטראוס והופמנסתאל - לסיים את המחזה לא בחגית פאר בנוסח עותמאני אלא בהצגת האופרה "אריאדנה בנאקסוס", גם היא פרי שיתוף פעולה של שני היוצרים. התוצאה עלתה על הבמה ב-1912, אך ניכר שהתוצאה ארוכה ויקרה מדי ונחלה כישלון חרוץ. הוחלט אפוא להחזיר את סיום הנשף "הטורקי" של מולייר ולולי ולחלק את היצירה המקורית לשתיים, האחת, אופרה והשנייה סוויטה תזמורתית בתשעה פרקים. את האופרה כתב הופמנסתאל בדומה למקור, המחזה של מולייר, והיא הולחנה בשנת 1917. האופרה הוצגה לראשונה בברלין ב־9 באפריל 1918 בניצוח שטראוס עצמו, בדויטשס תיאטר, במאי: מקס ריינהרדט, מנצח: איינר נילסון. בשנת 1919 חיבר שטראוס את הסוויטה התזמורתית. הופעת הבכורה של הסוויטה התקיימה ב־31 בינואר 1920 בווינה בניצוח המלחין. במרכז העלילה עומד איש העסקים מסייה ז'ורדן. מר ז'ורדן המסורבל והטיפש להוט להיות כאחד האצילים ולקנות לו שם ומעמד. כדי להגשים את שאיפתו זו עליו להרחיב את השכלתו, ללבוש בגדים שבאופנה וללמוד גינוני אצולה. לשם כך הוא מביא לביתו מורים המלמדים אותו מוזיקה, מחול, סיף ופילוסופיה, ומזמין בגדי פאר אצל החייט. בתו של מר ז'ורדן, לוסיל, אוהבת בחור פשוט בשם קליאונט, אולם ז'ורדן אינו מתיר לה להינשא לו ושואף להשיא אותה לבן אצולה. קליאונט ומשרתו קוביל לא אומרים נואש ורוקמים תחבולה משעשעת: השניים מתחפשים לנסיך עות'מאני ומתורגמנו, באים אל מר ז'ורדן ומספרים לו על רצונו של הנסיך לשאת לאישה את לוסיל בתו. מר ז'ורדן נותן כמובן את ברכתו לנישואים אלה, כיוון שלא יכול לצפות לבעל בעל ייחוס רם יותר מזה לבתו. הזוג המאושר מתחתן, וקליאונט וקוביל מטבילים את מר ז'ורדן בטקס היתולי, הנאמר כולו בג'יבריש טורקי, למממושי - תואר אצולה עות'מאני שאינו אלא פרי דמיונם. הסוויטה אורכת חצי שעה עד 40 דקות והיא בתשעה חלקים: פתיחה מינואט המאסטר לסייף כניסת החייטים ומחולותיהם המינואט של לולי קוראנט כניסת קלאונט פתיחה למערכה ב' (אינטרמצו) ארוחת ערב למעשה במערכות 5–7 הסוויטה מבוססת על היצירה המקורית של ז'אן-בטיסט לולי, זה שהלחין את המוזיקה למחזה "גם הוא באצילים" בשנת 1670 ושיתף פעולה עם מולייר. היצירה נחשבת בעלת סממנים של מוזיקה נאו-קלאסית. כלי נשיפה: שני חלילים, פיקולו, שני אבובים, קרן יער, שני קלרינטים, שני בסונים, חצוצרה וטרומבון. כלי הקשה: מצלתיים, תוף מרים, משולש, מערכת תופים וגלוקנשפיל. כלי נגינה אחרים: פסנתר, נבל וכלי מיתר. "גם הוא באצילים" ביוטיוב האופרה "גם הוא באצילים" ביוטיוב ביצוע הסוויטה התזמורתית "גם הוא באצילים" הפילהרמונית של דרזדן בביצוע הסוויטה התזמורתית "גם הוא באצילים" בני הנדל, תוכניית קונצרט של הקאמרטה הישראלית ירושלים, אוקטובר 2021 Von Judith Nüsser, Werkeinführung: Richard Strauss – Der Bürger als Edelmann op. 60 Der Bürger als Edelmann, TrV 228b (Strauss, Richard) Suite de El burgués gentilhombre, Op. 60 (עמ' 4) Der Bürger als Edelmann Suite, TrV 228c (Strauss, Richard)
ג'יימי הופקאט

ג'יימי הופקאט (באנגלית: Jamie Hopcutt; נולד ב-23 ביוני 1992) הוא כדורגלן אנגלי המשחק בעמדת הקשר. הופקאט נולד ביורק שבאנגליה, הממלכה המאוחדת. הופקאט התחיל את בקבוצת הנוער של יורק סיטי והתקדם עד שהצטרף לקבוצה הבוגרת של המועדון. אחרי יורק סיטי, הופקאט שיחק עבור ויטבי טאון, סטוקסליי, אוסט טאון וטדקסטר אלביון. בדצמבר 2011, הופקאט חתם באסטרסונד מהליגה השוודית השלישית. ב-26 במאי 2012, הופקאט הבקיע את שער הבכורה שלו בקבוצה בניצחון 0-4 נגד סריאנסקה. בסיום העונה, נבחר לשחקן העונה של הקבוצה, היה שותף לעליה של הקבוצה לליגה השנייה והאריך חוזה בשנתיים נוספות. בעונת 2015, אסטרסונד עלתה לליגת העל השוודית והופקאט נבחר לכדורגלן העונה בליגה. ב-13 ביולי 2017, הופקאט ערך את הופעת הבכורה שלו בזירה האירופית בניצחון 0-2 נגד גלאטסראיי במסגרת מוקדמות הליגה האירופית, בו גם הבקיע את השער השני. ב-19 באוגוסט 2019, הופקאט חתם בסונדסוואל, בה שיחק שנה וחצי. ב-10 בפברואר 2021, הופקאט חתם לשנה וחצי בהפועל כפר סבא מליגת העל. בקיץ 2021, הופקאט חתם באולדהאם אתלטיק. ב-20 בפברואר 2024 חזר לקדנציה שנייה באסטרסונד. אסטרסונד הליגה השוודית השלישית: 2012 הגביע השוודי: 2016/2017 מדיה וקבצים בנושא ג'יימי הופקאט בוויקישיתוף ג'יימי הופקאט, באתר Transfermarkt ג'יימי הופקאט, באתר Soccerway ג'יימי הופקאט, באתר WorldFootball.net ג'יימי הופקאט, באתר FootballDatabase.eu דורון בן דור, ‏רשמי: ג'יימי הופקאט ופלורנט חסאני חתמו בכפ"ס, באתר ONE‏, 10 בפברואר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימי הופקאט".
יחסי ירדן–תוניסיה

יחסי ירדן–תוניסיה הם היחסים שבין הממלכה הירדנית ההאשמית לבין הרפובליקה התוניסאית. שתי המדינות הן חברות מלאות בליגה הערבית ובאו"ם. בספטמבר 2019 עבדאללה השני, מלך ירדן קיבל בארמון אל חוסייניא את שר החוץ התוניסאי ח'מיס ג'ינאוי. במהלך הפגישה אישר המלך את היחסים המושרשים בין ירדן לתוניסיה, והביע נכונות להרחבת שיתוף הפעולה בתחומים שונים, לקראת שגשוג שתי המדינות והעמים ובשירות למטרות ערביות ואיסלאמיות. הדיונים התייחסו גם לחשיבות המשך התיאום וההתייעצות בין שתי המדינות בנוגע להתפתחויות האזוריות האחרונות ולנושאים שונים שעניינם הדדית לשתי המדינות. ירדן מחזיקה בתוניסיה שגרירות בתוניס. תוניסיה מחזיקה בירדן שגרירות בעמאן. Jordan, Tunisia aim to boost trade exchange ‘to reflect strength of ties’ באתר jordantimes‏, 9 בספטמבר 2019 אתר על יחסי מדינות
תחנת הרכבת רעמסס

תחנת הרכבת רעמסס (בערבית: محطة رمسيس) היא תחנת הרכבת המרכזית של קהיר, מצרים. השם נגזר משמו של מלך מצרים העתיקה והפרעה, רעמסס השני. תחנת הרכבת המקורית נבנתה כמסוף קישור מקו הרכבת שמחבר את אלכסנדריה וקהיר ב-1856. מבנה התחנה הנוכחי הוקם ב-1892 ושופץ לראשונה ב-1955. בינואר 2001 חודשה התחנה בהתאם לסטנדרטים בינלאומיים, עשור לאחר מכן בעקבות מהפכת 25 בינואר שנערכה במדינה הוחלט לשדרג פעם נוספת את התחנה, היא נבנתה מאפס והפכה לתחנה חדשה וממוזגת, התחנה חוברה לרציפי הרכבת בעזרת דרגנועים, מבקרי השדרוג טוענים כי המודרניזציה שעברה התחנה הייתה מוקצנת מדי והרסה חלק ניכר מהעיצוב המקורי של המקום. הודא שעראווי, פמיניסטית מצרית שכונתה במדינות ערב "אם הפמיניזם" הסירה כאן את הרעלה שלה כאקט מחאתי ובכך יזמה יחד עם מספר מחברותיה את "מהפכת כיסוי הפנים", בה הנשים הסירו וקרעו את כיסוי הפנים, ה"ניקאב", מעל פניהן ויחד יצאו לרחובות בפנים חשופות. בפברואר 2019 אירעה בתחנה תאונת רכבת, התאונה קרתה לאחר שהרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו. מחוץ לתחנה היה בעבר פסלו של רעמסס השני שהועבר לאזור גיזה ב־25 באוגוסט 2006, כהכנה הסופית במוזיאון הגדול המצרי, שם הוצב ב-2018. הפסל המצרי "תחיית מצרים" הוצב בתחנה ב-20 במאי 1928 ונחנך בטקס רב רושם, שהיה גם הפגנת כוח של מפלגת הוופד. בטקס נכחו אלף איש, בהם כל חברי בית הנבחרים והסנאט; הרב הראשי של מצרים, חיים נחום אפנדי; הפטריאך הקופטי; ראשי העולמא של אוניברסיטת אל-אזהר; אינטלקטואלים ואנשי תקשורת ממצרים ומהעולם. "נסיך המשוררים", אחמד שאוקי, פרסם מקאמה לכבוד האירוע ובו תיאר את מוח'תאר כיוצרה של הזהות הלאומית המצרית בתקופה המודרנית. אולם מאוחר יותר, עם התחזקות הכוחות האסלמיים, תואר הפסל כיצירה פגנית המבקשת להתרפס מול האסתטיקה האירופאית ונטע זר שיש להסירו. באביב 1955 הורה נשיא מצרים, גמאל עבד אל נאצר להסיר את הפסל ממקומו המרכזי ולהעתיקו לשולי העיר, לשכונת גיזה, תוך הנמכת כן הבסיס שלו משבעה מטרים לשניים בלבד. תחנת רעמסס משרתת את הרוב המכריע של שירותי הנוסעים הבין עירוניים של רשת הרכבות הלאומית של מצרים. רכבות במצרים מדיה וקבצים בנושא תחנת הרכבת רעמסס בוויקישיתוף "Saving Cairo Station" (Egypt Independent) AP ו-ynet, האסון במצרים: בגלל קטטה בין נהגי רכבת, באתר ynet, 28 בפברואר 2019 אוריאל בארי, ‏קשה לצפייה: תיעוד מאסון תאונת הרכבת בקהיר, באתר "סרוגים", 27 בפברואר 2019
יחסי החוץ של ירדן

יחסי החוץ של ירדן מאמצים בעקביות מדיניות חוץ פרו-מערבית. באופן מסורתי לירדן היו קשרים הדוקים עם ארצות הברית ובריטניה. יחסים אלו נפגעו כשירדן הכריזה על נייטרליותה במהלך מלחמת המפרץ ושמרה על היחסים עם עיראק. בפומבי המשיכה ירדן לקרוא להסרת הסנקציות של האו"ם נגד עיראק. מאז תום המלחמה, ירדן החזירה במידה רבה את יחסיה עם מדינות המערב באמצעות השתתפותה בתהליך השלום במזרח התיכון ואכיפת הסנקציות של האו"ם נגד עיראק. ירדן חתמה על הסכם אי-תוקפנות עם ישראל (הצהרת וושינגטון) בוושינגטון הבירה ב-25 ביולי 1994. ירדן וישראל חתמו על אמנת שלום היסטורית ב-26 באוקטובר 1994, בה נוכח נשיא ארצות הברית ביל קלינטון בליווי שר החוץ וורן כריסטופר. ארצות הברית השתתפה עם ירדן וישראל בדיוני פיתוח משולשים שבמהלכם נושאים מרכזיים היו חלוקת מים וביטחון; שיתוף פעולה בנושא פיתוח בקעת הירדן; פרויקטי תשתית; ונושאי סחר, פיננסים ובנקאות. בשנת 2013, אישרה ארצות הברית את תוכנית עץ השקמה החשאית המופעלת על ידי ה-CIA, שבסיסה בירדן, ומטרתה להכשיר ולחמש את המורדים הסורים. ירדן משתתפת גם בשיחות השלום הרב-צדדיות, ולאחרונה חתמה ירדן על הסכם סחר חופשי עם ארצות הברית. ירדן היא חברה פעילה באו"ם וכמה מסוכנויות המתמחות והקשורות שלה, כולל ארגון המזון והחקלאות (FAO), הסוכנות הבינלאומית לאנרגיה אטומית (IAEA) וארגון הבריאות העולמי (WHO). ירדן היא חברת הבנק העולמי, קרן המטבע הבינלאומית (IMF), הארגון לשיתוף פעולה אסלאמי (OIC), ארגון המדינות הבלתי מזדהות, והליגה הערבית. במסגרת "מדיניות השכנות האירופית" של האיחוד האירופי, האיחוד האירופי וירדן אימצו במשותף תוכנית פעולה לחיזוק התלות ההדדית הפוליטית והכלכלית שלהן, ולהממש עוד יותר את הסכם ההתאגדות הנוכחי שלהן. תוכנית פעולה זו מכסה פרק זמן של שלוש עד חמש שנים ותעודד ותומכת ביעדי הרפורמה הלאומית של ירדן ובהמשך שילובם במבנים הכלכליים והחברתיים האירופיים. ישראל כבשה בשנת 1967 את ירושלים, השוכנת בגדה המערבית של נהר הירדן. מאז 1967 דורשת פקיסטן את בינאום העיר ברמה הבינלאומית. ירדן יחד עם פקיסטן ממלאת תפקיד יעיל בארגון לשיתוף פעולה אסלאמי (OIC). מדיה וקבצים בנושא יחסי החוץ של ירדן בוויקישיתוף
מורגן פרייר

מורגן ג'יימס פרייר (באנגלית: Morgan James Ferrier; נולד ב-15 בנובמבר 1994) הוא כדורגלן גיאני-אנגלי, המשחק בעמדת החלוץ באומוניה ארדיפו. פרייר התחיל את הקריירה שלו בקבוצת הילדים של ארסנל, בגיל 17 הצטרף למחלקת הנוער של ווטפורד ושנה לאחר מכן הצטרף לנוטינגהאם פורסט. בשנת 2013, פרייר הושאל לקטרינג טאון מליגת הכדורגל הדרומית לשלושה חודשים. בהמשך הקריירה, פרייר שיחק בעיקר בקבוצות מהליגות הנמוכות באנגליה ביניהן: קריי וונדררס, בישופ'ס סטורטפורד, האמל המפסטאד טאון, בורהם ווד ודאגנהאם אנד רדברידג'. באוגוסט 2018, פרייר חתם בוולסול מהפוטבול ליג הראשונה. ב-1 באוגוסט 2019, פרייר חתם בטרנמיר רוברס. ב-21 בפברואר 2021, פרייר חתם במכבי פתח תקווה מליגת העל. ב־2 ביולי 2021, פרייר חתם ל-3 שנים בעירוני קריית שמונה מליגת העל. בקיץ 2022 חתם בנאקהון ראצ'סימה מליגת העל התאילנדית. בינואר 2024 סיכם בהפועל עכו. במרץ 2023 זומן לסגל נבחרת גיאנה לקראת המשחק נגד ברמודה בסוף החודש, אך טרם רשם דקות משחק במדי הנבחרת. מורגן פרייר, באתר Transfermarkt מורגן פרייר, באתר Soccerway מורגן פרייר, באתר WorldFootball.net מורגן פרייר, באתר FootballDatabase.eu עמית קרקו, ‏יש חלוץ: מורגן פרייר חתם במכבי פתח תקווה, באתר ONE‏, 11 בפברואר 2021 שלום אלבז, ‏מורגן פרייר סיכם ל-3 שנים בעירוני קריית שמונה, באתר ONE‏, 24 ביוני 2021 תומר חבז, ‏בדרך חזרה לישראל: מורגן פרייר סיכם בהפועל עכו, באתר ONE‏, 11 בינואר 2024
יחסי ירדן–תימן

יחסי ירדן–תימן הם היחסים שבין הממלכה הירדנית ההאשמית לבין הרפובליקה התימנית. שתי המדינות הן חברות מלאות בליגה הערבית ובאו"ם. במהלך מלחמת האזרחים של צפון תימן תמכה ירדן בממלכת תימן כנגד הכוחות הרפובליקנים ומצרים בראשותו של גמאל עבד אל נאצר. במהלך מלחמת האזרחים השנייה בתימן השתתפה ירדן לצד הקואליציה בראשות ערב הסעודית במבצע סופה נחרצת כנגד החות'ים. ירדן מחזיקה בתימן שגרירות בצנעא. תימן מחזיקה בירדן שגרירות בעמאן. Jordan-s-role-in-Yemen-part-of-its-commitment-to-Arab-stability-analysts באתר אל ערביה, 20 במאי 2020 אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
תל צפצפות

תל צפצפות הוא גן לאומי, הממוקם בעמק יזרעאל (מזרחית לקיבוץ דברת) במיקום המזוהה עם עין דור המקראית שבו פעלה בעלת האוב מעין דור. זיהוי האתר כעין דור הוצע לראשונה על ידי הארכאולוג נחמיה צורי בשנת 1977. התל נמצא במפה מספר 3 של הוועדה לשבילי ישראל. האתר הוכרז כגן לאומי בשנת 2013 ושטחו הוא כ-71 דונם. אל עין דור המקראית, באתר מדריך טיולים בגליל | מוריס צמח | מורה דרך, ‏6 ביוני 2018 גן לאומי חורבת צפצפות – iNature, באתר inature.info ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
גן לאומי שפך נחל שורק

גן לאומי שפך נחל שורק הוא גן לאומי הנמצא על נחל שורק, מצפון לכביש 4331 החל מכקילומטר וחצי מערבית לכביש 4 ועד לשפך הנחל וחוף הים. שטח הגן הוא כ-2,350 דונם. השם "נחל רובין" המשמש ככינוי לגן הלאומי הוא תרגום שמו של החלק המערבי של נחל שורק מערבית, "ואדי רובין". הכניסה לגן הלאומי מדרום לכביש 4331, דרך "חורשת הצנחנים" בה שולחנות פיקניק ומעבר מתחת לכביש. בתחום הגן מספר שבילי הליכה המסומנים בעמודוני בטון, שלטי הסבר, אי מלאכותי הקרוי "אי הצבים", נקודות תצפית, ושרידי מחצבת כורכר. הגן מתאפיין בנופים של דיונות מיוצבות על ידי צמחייה, עצי אקליפטוס, ואזורים ביצתיים הנמצאים בשיקום מאז העשור השני של המאה ה-21. מדיה וקבצים בנושא גן לאומי שפך נחל שורק בוויקישיתוף https://apps.land.gov.il/IturTabotData/tabot/merkaz/4007777.pdf http://www.emisrael.co.il/Downloads/articles/2017_sorek_river.pdf
שמורת נחל כפירה

שמורת נחל כפירה היא שמורת טבע באזור פרוזדור ירושלים הכוללת את נחל כפירה היורד מירושלים לכיוון עמק איילון והשפלה. הנחל העובר בשמורה מהווה אחד מהיובלים של נחל איילון. באזור שמורה נמצאים המעיינות עין כפירה ועין נטף. השמורה נמצאים במפה מספר 9 של הוועדה לשבילי ישראל, ושטחה עומד על כ-9,354 דונם. האתר הוכרז כשמורה בדצמבר 2014. במאי 2020 הוצע להרחיב את השמורה בכ-560 דונמים נוספים. רוב שטח השמורה מוגדר כשטח אש של צה"ל. בנובמבר 2016 פגעה בשמורה שרפה, ועברו כמספר שנים עד שהשתקמה. מבין בעלי החיים הנמצאים בשמורה ניתן למנות צבאים, צבועים, תנים, חזירי בר ושועלים. בשמורה נמצאים גם מספר אתרי עתיקות, ובהם חורבות הכפר הערבי נטאף, חורבת חורש (יישוב מהתקופה הרומית והביזנטית) וח'ירבת מג'נונה (יישוב מהתקופה הביזנטית והערבית הקדומה). דף השמורה, באתר רשות הטבע והגנים אתר טיולי, עין כפירה ובית תול - הרי ירושלים ואזור בית שמש | טיולי, באתר טיולי שמורת כפירה – iNature, באתר inature.info גם לצבוע נמאס: זה מה שקורה בהרי יהודה בזמן שאתם ישנים, באתר וואלה, 14 בינואר 2020 שמורת טבע יער הכפירה – רשות הטבע והגנים, באתר www.parks.org.il
דיפרנציאל

האם התכוונתם ל... דיפרנציאל (מתמטיקה) – בחשבון אינפיניטסימלי בפרט ובאנליזה מתמטית בכלל, דיפרנציאל של פונקציה בנקודה מסוימת הוא קירוב ליניארי של הפונקציה בנקודה זו גאומטריה דיפרנציאלית דיפרנציאל של העתקה בין יריעות דיפרנציאל (רכב) – התקן מכני המורכב בכלי תחבורה ממונעים דיפרנציאל מבני – מודל להמחשת תהליכי ההפשטה של מערכת העצבים של האדם, המדגים את חלקיותו של הידע האנושי
ברומברג (פירושונים)

האם התכוונתם ל... ברומברג – שמה הגרמני של העיר בידגושץ' שבפולין שם משפחה אשכנזי וגרמני. אישים: פיליפ ברומברג – פסיכואנליטיקאי אמריקאי, פסיכולוג התייחסותי. אברהם דב ברומברג – ראש ישיבה אמריקאי. אברהם יצחק ברומברג – רב פולני, מהדיר ספרות הראשונים, פרשן התלמוד הירושלמי. ג'יי אדוורד ברומברג – שחקן קולנוע יהודי-אמריקאי, נחשד בקומוניזם בעידן מקארתי. הרולד ברומברג – אתלט יהודי-דרום אפריקאי, אלוף המכביה החמישית.
פארק תעשיות קדמת גליל

פארק תעשיות קדמת גליל הוא פארק תעשייה הממוקם בגליל התחתון, בסמוך לכביש 77. את הפארק מנהלות עיריית טבריה, המועצה המקומית טורעאן ומועצה אזורית הגליל התחתון. מנהל הפארק הוא איציק נחום. שטח הפארק עומד על כ-618 דונם, ועובדים בו כ-500 איש. בפארק ישנן מפעלי אחזקות, ייצור מזון וציוד וכן מפעל של חברת ויסוצקי. באוגוסט 2012 הושקע בקדמת גליל כ-12 מיליון ש"ח ממשרדי האוצר והכלכלה. במרץ 2017 הוכרז על השקעה נוספת של כ-300 מיליון שקלים חדשים בפארק, והקמת כ-20 מפעלים חדשים שצפויים להעניק תעסוקה למאות אנשים. פארק תעשיות קדמת גליל, ברשת החברתית פייסבוק 335 מפעלים בדרך: ביקושי שיא למגרשי תעשייה, באתר ynet, 23 בינואר 2019 רשימת המינהלות של אזורי התעשייה, באתר איזורי תעשייה-הקצאת קרקע לתעשייה פארק תעשייה גליל תחתון- קדמת גליל, באתר מידע על איזורי תעשייה 12.1 מיליון ש"ח הוענקו לאזור התעשייה קדמת גליל עקב האכלוס המואץ, באתר www.star10.co.il מערכת ספונסר, אזור התעשייה גליל תחתון צפוי להתרחב ולקלוט עד 20 מפעלים חדשים, באתר sponser, ‏14 במרץ 2017
אדמירל שייטת

אדמירל שייטת היא דרגת הדגל הנמוכה ביותר, דרגה מעל קפטן, בצי המודרני של בלגיה, בולגריה, דנמרק, פינלנד, גרמניה ושוודיה. הדרגה שוות ערך לדרגות קומודור או אדמירל אחורי מדרג נמוך בצי ארצות הברית, בריטניה ומדינות אחרות. הצי הבולגרי - флотилен адмирал הצי הדני - flotilleadmiral הצי הפיני - lippueamiraali הצי השוודי - Flottiljamiral פלוטילנאדמירל (בקצרה: FltlAdm ברשימות FADM) היא דרגת קצין דגל הנמוכה ביותר של הצי הגרמני, הדרגה שוות ערך לאדמירל אחורי מדרג נמוך של הצי האמריקני או קומודור של הצי המלכותי. כמו כן הדרגה שוות ערך לבריגדה-גנרל בבונדסוור. סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול (ללא הכוכב כאשר לולאות דרגה נלבשות). זו דרגה B6 בכללי השכר של משרד ההגנה הפדרלי. רצף הדרגות (מלמעלה למטה) הוא כדלקמן: OF-9: אדמירל (גרמניה) / גנרל (גרמניה) OF-8: ויצה-אדמירל / גנרל-לויטננט OF-7: קונטר-אדמירל / גנרל-מיור OF-6: פלוטילנאדמירל / בריגדה-גנרל The abbreviation "OF" stands for de: "Offizier / en: officer / fr: officier / ru: офицер"
ניקיטה קולדונוב

ניקיטה אולגוביץ' קולדונוב (ברוסית: Никита Олегович Колдунов; נולד ב-19 באפריל 2000, סנקט פטרבורג) הוא כדורגלן רוסי, קשר מועדון זניט-2 סנקט פטרבורג, קבוצת המילואים של זניט סנקט פטרבורג. מגיל שש שיחק כדורגל. הוא שיחק בקבוצת ילדים גדולים ממנו. בגיל 12 עבר ממועדון "מוצב מוסקבה" לאקדמיה של מועדון הכדורגל זניט. בשנת 2014 הוא סיים במקום השלישי בהרכב נבחרת הערים הרוסיות בפורום הבינלאומי "כדורגל לידידות". הוא נכלל לא פעם ברשימת השחקנים הטובים ביותר בעיר סנקט פטרבורג. בשנת 2015, כחלק מסגל אקדמיית זניט זכה במקום השני בטורניר לזכרו של יורי מורוזוב, בתור הקשר הטוב ביותר בתחרות. במחצית השנייה של 2016 הוא הפך לאלוף העיר סנקט פטרבורג לשחקני כדורגל עד גיל 21 עם שחקני האקדמיה של זניט שנולדו משנת 1999. ב-1 באוקטובר 2016 ערך את הופעת הבכורה שלו באליפות הנוער של רוסיה, במשחק הביתי מול ספרטק (3:0), כשיצא בדקה ה-88. במשך שלוש עונות (2016/17 עד 2018/19) שיחק 48 משחקים, כבש שני שערים. בתחילת ספטמבר 2019 עבר למועדון ליגת העל הרוסית סוצ'י. בחלק הסתיו של האליפות הוא שיחק 8 משחקים באליפות הנוער במדי קבוצת הנוער של סוצ'י, כבש שלושה שערים. את הופעת הבכורה שלו באליפות המדינה הוא ערך ב-8 בדצמבר, במשחק הבייתי מול רובין קאזאן (1:1) כשנכנס כמחליף בדקה ה-62 וקיבל כרטיס צהוב כעבור דקה. בפברואר 2021 הושאל למועדון זניט-2 סנקט פטרבורג. ניקיטה קולדונוב, ברשת החברתית אינסטגרם ניקיטה קולדונוב, באתר Transfermarkt ניקיטה קולדונוב, באתר Soccerway ניקיטה קולדונוב, באתר WorldFootball.net ניקיטה קולדונוב, באתר FootballDatabase.eu Знакомьтесь, Никита Колдунов! За «Зенит»-м дебютировал самый молодой игрок в заявке сине-бело-голубых на сезон
מערות אפקה

מערות אפקה הן ריכוז של מערות קבורה שומרוניות עתיקות, שנחצבו בסלע הכורכר בפארק אקולוגי גלילות, צמוד ממערב לנתיבי איילון, צפונית לשכונת רמת אביב ג', ודרומית-מזרחית למסוף חברת פי גלילות. הן סמוכות, ומדרום, לנחל אחיה. אתר המערות התגלה ב-1951 בעת עבודות הקמת מסילת החוף, ונחקר על ידי הארכאולוג יעקב קפלן. המקום נחקר שוב במסגרת חפירות הצלה ב-1989 עם סלילת נתיבי איילון. במקום יש גם ריכוז מרשים של גאופיטים, בין היתר אירוס הארגמן, כלנית מצויה, סתוונית היורה, עירית גדולה, צבעונים, חרציות ואחרים. האתר נמצא על גבולן של תל אביב ורמת השרון, והוא היה מאוים על ידי תוכניות בנייה מזה שנים רבות, עד להקמת הפארק. במקום שכן אתר קבורה שומרוני ששימש את ח'ירבת על עורה, אתר ארכאולוגי מהתקופה הרומית והביזנטית השוכן בסמוך לכפר הירוק, כ-200 מטרים ממזרח לנתיבי איילון. בית הקברות היה פעיל החל במאה ה-2, אך בעיקר מהמאה ה-4 ועד תחילת המאה ה-6. השימוש במקום פסק עם כישלון מרד השומרונים בהנהגת יוליאנוס בן צבר בשנת 529. יש הסבורים כי המקום שימש לקבורת נוצרים. בחפירה הראשונות התגלו שבע מערות. בכל אחת מהן מוליכות מדרגות אל חצר שלאורך קירותיה נחצבו ספסלי ישיבה. מהחצר מוביל פתח אל אולם הקבורה העשוי מכוכים שבהם הונחו ארונות הקבורה. בקברים נמצאו ממצאים רבים הכוללים כלים שונים ומטבעות מהמאה ה-4 ומהמאה ה-5. עוד נמצאו במקום אבנים ששימשו לחסימת פתחי הגישה אל הקברים וקמע מארד שעליו פסוקים בכתב שומרוני. החפירות שנערכו ב-1989 חשפו שמונה מערות נוספות ובהן נרות, סירים וכלים נוספים, טבעות, ריכוז של מאה מטבעות וממצאים רבים נוספים. ממצא ייחודי הוא מטבע מקיסריה הרומית מהמאה ה-3 אשר שימש כתליון. במקום תעלות שנועדו לגלילת האבנים שחסמו את פתחי הכניסה לקברים. עוד התגלה במקום בור ובו עצמות בהמות וחמורים, ונראה שזהו שריד לנוהג קדום לקבור בהמות בית בסמוך לבית קברות לבני אדם. בית הכנסת השומרוני בתל קסילה פארק אקולוגי גלילות מדיה וקבצים בנושא מערות אפקה בוויקישיתוף מסמך מקיף אודות המערות המערות באתר iNature מערות אפקה באתר SYT (ארכיון האינטרנט) גילי סופר, קברים עתיקים בפי גלילות, באתר ynet, 26 בפברואר 2003 נמרוד בוסו, אושרה תוכנית הענק: 10,000 דירות בין תל אביב לרמת השרון, באתר TheMarker‏, 17 ביולי 2017 נטע אחיטוב, כמעט לבדו, הצליח אדם אחד להציל את השטח הפראי האחרון בתל אביב, באתר הארץ, 13 באפריל 2021 דיון על זהות המערות
פאבל דולגוב

פאבל ולדימירוביץ' דולגוב (ברוסית: Па́вел Влади́мирович Долго́в; נולד ב-16 באוגוסט 1996, ממונובו, רוסיה) הוא כדורגלן רוסי, המשחק בעמדת החלוץ במועדון זניט-2, קבוצת המילואים של זניט. הוא בוגר האקדמיה לכדורגל של זניט. בשנת 2013 ערך את הופעת הבכורה שלו באליפות רוסיה לנוער בכדורגל במסגרת מועדון המילואים של זניט, כשנכנס כמחליף במשחק המחזור הראשון מול קרסנודאר. באוגוסט 2013 הוא הפך לשחקן הרכב קבוע בקבוצת המילואים זניט-2 ושיחק בליגה השנייה. בשנת 2015, אנדרה וילאש-בואש לקח את דולגוב לקבוצה הראשית של זניט וב-1 באוגוסט במחזור השלישי באליפות ערך את הופעת הבכורה שלו בליגת העל הרוסית במשחק מול טרק גרוזני הצ'צ'נית כשעלה לדשא כמחליף בדקה 81 במקום ארטיום דזיובה. ב-10 באוקטובר 2015 הוא שיחק את משחקו הראשון בליגת האלופות, כשנכנס כמחליף בדקה ה-62 במקום אלכסנדר ריאזנצב במשחק מול גנט. בפברואר 2017 עבר למחצ'קלה למועדון אנז'י, לאחר שחתם על חוזה למשך 2.5 שנים. במרץ 2018, נשלח בהשאלה, למועדון הבלארוסי טורפדו ז'ודינו. לאחר מכן עבר למועדון יניסיי קרסנויארסק. בפברואר 2021 חזר לסנקט פטרבורג, כשעבר לזניט-2. ערך את הופעת הבכורה בליגת האלופות כשעלה כמחליף בדקות האחרונות במשחק מול צ'לסי, ב־14 בספטמבר 2021, שהסתיים ב-1:0. מדיה וקבצים בנושא פאבל דולגוב בוויקישיתוף פאבל דולגוב, באתר Transfermarkt פאבל דולגוב, באתר Soccerway פאבל דולגוב, באתר WorldFootball.net פאבל דולגוב, באתר FootballDatabase.eu "Зенит (Санкт-Петербург) 3:0 Терек (Грозный)" (ברוסית). Чемпионат.com. אורכב מ-המקור ב-2013-05-23. נבדק ב-2015-08-01.
מוריס בלפורייה

ז'נרל של דיוויזיה מוריס בלפורייה (בצרפתית: Maurice Balfourier;‏ 27 באפריל 1852 – 24 ביוני 1933) היה מפקד בכיר בצבא צרפת במלחמת העולם הראשונה. בלפורייה נולד ב-27 באפריל 1852 בפריז, ובשנת 1870 הוא התגייס לצבא צרפת ולחם בשורותיו במהלך מלחמת פרוסיה–צרפת. ב-27 בינואר 1871 הוא הוסמך כלוטננט משנה ברגימנט הרגלים ה-51, ובשנים לאחר מכן מילא תפקידי פיקוד ומטה ביחידות שונות. ב-9 ביולי 1893 הוא הועלה לדרגת מיור ומונה למפקד גדוד ברגימנט הרגלים ה-131, וב-3 באפריל 1899 הועלה לדרגת לוטננט קולונל ובאותה שנה שירת כמפקד 3 רגימנטים שונים, ה-69, ה-19 וה-120. ב-30 בדצמבר 1903 הועלה לדרגת קולונל, וב-30 במרץ 1904 מונה למפקד רגימנט הרגלים ה-130. ב-25 באפריל 1906 הוא מונה לראש מטה האזור המבוצר פריז, וב-19 ביוני 1908 הועלה לדרגת ז'נרל של בריגדה. ב-15 ביולי הוא קיבל את הפיקוד על חטיבת הרגלים ה-21 וחטיבת המשנה של אזור ננסי. ב-21 באוקטובר 1911 הוא מונה למפקד האזור המבוצר של טול, וב-31 בינואר 1912 הוא מונה למפקד הדיוויזיה ה-9. ב-26 ביוני אותה שנה הועלה לדרגת ז'נרל של דיוויזיה, וב-1 בנובמבר 1913 מונה למפקד הדיוויזיה ה-11. ערך מורחב – מלחמת העולם הראשונה עם פרוץ מלחמת העולם הראשונה, ב-29 באוגוסט 1914 הוא מונה למפקד הקורפוס ה-20, ופיקד עליו במהלך קרב לורן ובמהלך קרב ורדן והקרב על הסום. ב-17 בספטמבר 1916 הוא מונה למפקד הקורפוס ה-36, ופיקד עליו עד ה-4 במרץ 1917 ולאחר מכן פרש מהצבא. בין השנים 1918–1933 הוא היה נשיא האגודה ולנטין אוי המספקת שירותים עולמיים ואנשי דת. בשנת 1927 אגודת des amis de Saint-Cyr et Coëtquidan הוקמה ביוזמתו כיוון שהיה אז נשיא האקדמיה הצבאית סן-סיר. ביולי 1931 הוא קיבל את עיטור הצלב הגדול של לגיון הכבוד, וב-24 ביוני 1933 הוא נפטר בפריז. לאחר מותו העיר פריז קראה שדרה לכבודו ברובע ה-16, שדרת דו ז'נרל-בלפורייה. מדיה וקבצים בנושא מוריס בלפורייה בוויקישיתוף
מרכז מינרבה לזכויות האדם

מרכז מינרבה לזכויות האדם היא מרכז אקדמי המשותף לאוניברסיטה העברית בירושלים ואוניברסיטת תל אביב העוסק בסוגיות הקשורות לזכויות האדם. המרכז מעניק מלגות לתלמידי דוקטורט ופוסט-דוקטורט, מקיים כנסים, ימי עיון, סדנאות והשתלמויות בנושא. המכון נוסד בשנת 1997 והמנהלת היא פרופסור ליאורה בילסקי. בעבר חנך המרכז מאגר מידע הנוגע לזכויות התלמיד. לאורך השנים המרכז קידם פרויקטים הקשורים למספר נושאים, ובהם: "המשפחה, זכויות אדם וגלובליזציה" (2015–2016) – פרויקט שבחן את יחסי הגומלין בין המשפחה, המשפט וזכויות האדם "משפט, גלובליזציה והמרחב הטראנסלאומי" (2012–2015) "זכויות אדם וצדק ליברלי בישראל" (2014–2015) – פרויקט שעסק בבחינת זכויות האדם בהקשר היהודי והישראלי. "זכויות אדם וצדק בתקופות מעבר" (הושק בשנת 2014) בדגש על חקר הסכסוך הישראלי-פלסטיני. אתר האינטרנט הרשמי של מרכז מינרבה לזכויות האדם (באנגלית) דף המכון, באתר האוניברסיטה העברית דף המכון, באתר אוניברסיטת תל אביב מרכז מינרבה לזכויות האדם אודות, באתר law.tau.ac.il https://cms.education.gov.il/EducationCMS/Units/Zchuyot/ChukimVeamanot/amanot/MaagarMeidaZchuyotAdam.htm